Diari Oficial de la Generalitat Valenciana


Sumari del DOGV 3143, del 16-12-1997 (1997/12295)

ORDRE de 24 de novembre de 1997, de la Conselleria d'Agricultura, Pesca i Alimentació, per la qual s'estableixen ajudes per a obres de condicionament de camins rurals en els municipis, mancomunitats i entitats locals menors de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3143

Data del DOGV
:   16-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12995


Data del document
:   24-11-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

4061 ORDRE de 24 de novembre de 1997, de la Conselleria d'Agricultura, Pesca i Alimentació, per la qual s'estableixen ajudes per a obres de condicionament de camins rurals en els municipis, mancomunitats i entitats locals menors de la Comunitat Valenciana. [97/L12240]
  
Preàmbula
  
Els municipis, mancomunitats i entitats locals menors de la Comunitat Valenciana, en l'exercici de les seues competències, podran realitzar obres que tinguen com a finalitat la millora i adequació de camins rurals.
  
Tenint en compte el benefici que d'aquestes obres es deriva per a l'agricultura de la Comunitat Valenciana, i atès el caràcter d'aquestes, la Conselleria d'Agricultura, Pesca i Alimentació té establida una línia de subvencions destinada a facilitar-ne l'execució.
  
Per això, i en ús de les facultats que tinc atribuïdes,
  
ORDENE
  
Article 1
  
Les obres subvencionables seran les de camins rurals.
  
A fi d'atendre les demandes d'infraestructura agrària per part dels municipis, mancomunitats i entitats locals menors, en relació amb l'execució de les corresponents obres, aquestes seran subvencionades per la Conselleria d'Agricultura, Pesca i Alimentació a càrrec del capítol 7, secció 12, programa 531.10 "Estructures agràries i desenvolupament rural", i línia 170 "Obres i serveis d'infraestructura agrària en municipis", l'import global màxim de les quals quedarà fixat, en l'ordre que oportunament es publicarà, en funció dels pressuposts que s'aproven per a l'any 1998.
  
Els municipis, mancomunitats i entitats locals menors podran sol·licitar una subvenció per a les seues obres. La inversió màxima auxiliable es limitarà a 4.000.000 de pessetes, IVA inclòs.
  
Article 2
  
La sol·licitud haurà d'anar acompanyada de la corresponent memòria valorada de l'obra que cal realitzar, i del programa d'actuació d'execució d'obra. S'emplenaran els models que es reprodueixen en l'annex II i s'especificaran totes les dades que es demanen en aquests.
  
Amb les limitacions pressupostàries determinades en l'article 1 d'aquesta ordre, la subvenció a concedir podrà cobrir fins el 40% del pressupost total auxiliable. L'import que s'ha de pagar al beneficiari es determinarà aplicant el percentatge esmentat al cost real de la inversió efectivament realitzada. El cost s'acreditarà mitjançant certificat d'obra firmat pel tècnic director i aprovat per l'òrgan competent de l'entitat local. Si s'escau, si es produeix una baixa en la contractació i l'import pagat pel beneficiari al contractista és inferior a l'auxiliable, de la mateixa manera i en la mateixa proporció, aquesta baixa es reflectirà en la subvenció a pagar.
  
En el supòsit que el conjunt de sol·licituds de subvenció represente una quantitat que supere l'import global màxim de la línia pressupostària corresponent, la Conselleria d'Agricultura, Pesca i Alimentació procedirà a la valoració de les sol·licituds d'acord amb la importància de la superfície de conreu (entesa com a relació entre la superfície de conreu i la superfície total del terme o municipi), a la menor grandària de la població i a la circumstància de no haver percebut subvenció d'aquesta línia en els dos anys anteriors a la publicació d'aquesta ordre, sense que cap dels criteris anteriors siga absolutament excloent.
  
Article 3
  
1. Els pressupostos presentats pels ens locals sol·licitants podran ser corregits quan els preus unitaris de cada unitat d'obra siguen superiors al màxim establit per la Conselleria d'Agricultura, Pesca i Alimentació, d'acord amb el barem que figura en l'annex I d'aquesta ordre.
  
2. Qualsevol modificació necessària durant el procés d'execució de les obres que figuren en la memòria valorada o projecte serà posada en coneixement de la Direcció General de Regadius i Estructures Agràries per escrit, a fi que s'aprove.
  
Article 4
  
1. Els municipis, mancomunitats i entitats locals menors han de presentar les corresponents sol·licituds de subvenció en les direccions territorials de la Conselleria d'Agricultura, Pesca i Alimentació en el termini de 30 dies des de l'entrada en vigor d'aquesta ordre. Les sol·licituds es formalitzaran en els impresos oficials que facilitaran les direccions territorials i els serveis centrals de la Conselleria d'Agricultura, Pesca i Alimentació, a la qual s'adjuntaran els documents que s'indiquen en l'annex II.
  
Tot això, sense perjudici del que es disposa en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
2. Els ajuntaments corresponents certificaran el nombre d'habitants de les entitats locals menors.
  
Article 5
  
El termini màxim per a resoldre les sol·licituds que es formulen serà de tres mesos, comptadors des de la data en què es publique la dotació de la línia. Transcorregut aquest termini sense que haja recaigut resolució, s'entendrà que les sol·licituds han estat desestimades.
  
La resolució, expressa o presumpta, posa fina la via administrativa i contra ella no es pot interposar recurs administratiu ordinari.
  
En el supòsit que la quantia de la subvenció o el termini disponible per a l'execució no permeta a la corporació beneficiària escometre efectivament l'execució esmentada, aquest òrgan podrà renunciar a l'acord recaigut a favor seu en el termini improrrogable de deu dies hàbils, comptadors des de la recepció de la notificació d'aquest acord; en aquest cas, la Conselleria d'Agricultura, Pesca i Alimentació efectuarà les gestions necessàries per a alliberar el crèdit disposat.
  
Article 6
  
1. Les obres que han estat objecte de subvenció s'hauran de senyalitzar degudament, d'acord amb el que dispose per a aquesta finalitat la Direcció General de Regadius i Estructures Agràries.
  
2. L'inici de les obres es comunicarà per escrit a les direccions territorials corresponents.
  
Article 7
  
1. L'entitat peticionària, una vegada conclosa l'obra de què es tracte, haurà d'enviar el corresponent certificat final d'obra als serveis territorials corresponents, subscrit pel tècnic municipal i degudament aprovat per l'òrgan de govern competent de l'entitat local, a l'efecte de procedir al pagament de la subvenció.
  
2. A fi de garantir el pagament de les subvencions durant l'exercici econòmic de 1998, els certificats finals d'obres degudament aprovats per l'òrgan competent de l'entitat local a què fa referència l'apartat anterior s'hauran de formalitzar en el moment en què es concloga i, en qualsevol cas, abans del dia 31 d'octubre de 1998. La no-presentació d'aquest certificat final o la presentació amb posterioritat a aquesta data (31 d'octubre de 1998) donarà lloc a la pèrdua de la subvenció.
  
3. Els certificats finals d'obra i les seues relacions valorades es presentaran d'acord amb el model que figura en l'annex II d'aquesta ordre i es formalitzaran en els impresos oficials que facilitaran les direccions territorials.
  
4. La Conselleria d'Agricultura, Pesca i Alimentació es reserva el dret de realitzar totes les inspeccions tècniques i administratives que considere necessàries a fi de comprovar l'execució correcta de les obres subvencionades.
  
Article 8
  
Els beneficiaris de les subvencions aprovades hauran de complir, en tot cas, els requisits que s'establisquen a l'efecte en la Llei de Pressuposts de la Generalitat Valenciana per a 1998 i en el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
  
DISPOSICIÓ DEROGATÒRIA
  
Quan entre en vigor aquesta ordre quedaran derogades totes les normes d'igual o inferior rang en tot allò en què s'oposen al que s'estableix en aquesta i, expressament, l'Ordre de 15 d'abril de 1997, de la Conselleria d'Agricultura, Pesca i Alimentació.
  
DISPOSICIONS FINALS
  
Primera
  
Es faculta la Direcció General de Regadius i Estructures Agràries perquè prenga les disposicions necessàries per al desenvolupament i l'execució d'aquesta ordre.
  
Segona
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 24 de novembre de 1997.
  
La consellera d'Agricultura, Pesca i Alimentació,
  
MARIA ÀNGELS RAMÓN-LLIN I MARTÍNEZ
  
ANNEX I
  
Relació de preus d'unitats d'obra
  
Els preus màxims de les unitats d'obra que s'aplicaran, a l'efecte de determinar el pressupost màxim de les obres objecte de subvenció a les quals fa referència l'article 4 d'aquesta ordre són els que figuren en la relació adjunta.
  
Mòduls de costs màxims que s'auxiliaran en els expedients de millora d'infraestructura agrària de municipis, mancomunitats i entitats locals menors.
  
Moviment de terres
  
- m³ excavació en desmunt i transport a terraplé a 30: 63 PTA
  
- m³ excavació en desmunt i transport a terraplé a 50 m: 77 PTA
  
- m³ excavació en desmunt i transport a terraplé a 100 m: 104 PTA
  
- m³ excavació en desmunt i transport a terraplé a 250 m: 147 PTA
  
- m³ càrrega amb pala mecànica de terres o materials petris sobre vehicle: 61 PTA
  
- m³ transport de terra o materials petris en camió basculant inclòs retorn en buit (D=km recorreguts en càrrega):103+18D PTA
  
- m³ excavació manual en rasa en terreny compacte fins 2 m de profunditat, picament i paleig: 2.590 PTA
  
- m³ excavació manual en rasa en terreny transició fins 2 m de profunditat, picament i paleig: 4.010 PTA
  
- m³ excavació mecànica en rasa en terreny compacte per a fonamentacions i obres de fàbrica: 365 PTA
  
- m³ excavació mecànica en rasa en terreny transició per a fonamentacions i obres de fàbrica: 451 PTA
  
- m3 excavació en rasa amb compressor en terreny transició-roca: 697 PTA
  
- m³ excavació en desmunt i transport a terraplé en terreny transició fins 40 m: 134 PTA
  
- m³ excavació en desmunt amb escarificació i transport en terreny roca escarificable fins 40 m: 247 PTA
  
Camins
  
- m² desbrossament, aclarida i transport de la capa vegetal: 11 PTA
  
- m² compactació i reg del pla de fonamentació al 100% p. n.: 32 PTA
  
- ml repassada, aplanament del camí i obertura de cunetes en terreny transició: 70 PTA
  
- m² formació de caixa: 6 PTA
  
- m² escarificació superficial de paviments granulars: 6 PTA
  
- ml neteja de cunetes per ml de camí: 15 PTA
  
- m³ material granular de 2" compactat al 95% p. m. des de 20 km: 1.400 PTA
  
- m³ material granular de 1" compactat al 100% p. m. des de 20 km: 1.600 PTA
  
- m³ macadam col·locat en obra des de 20 km completament acabat: 2.036 PTA
  
- m² reg d'imprimació amb 1 kg d'emulsió ECI: 36 PTA
  
- m² reg d'adherència amb 0'5 kg d'emulsió ECR-1: 25 PTA
  
- m² simple tractament superficial amb 13 l de graveta 20/10 i 2,5 kg d'emulsió ECR-2: 122 PTA
  
- m² doble tractament superficial, el primer amb 13 l graveta 20/10 i 2,5 kg d'emulsió ECR-2 i el segon amb 7 l de graveta 10/5 i 1,7 kg d'emulsió ECR-2: 206 PTA
  
- m² triple tractament superficial, el primer amb 18 l de graveta 25/13 i 3 kg d'emulsió ECR-2, el segon amb 9 l de graveta 13/7 i 2 kg d'emulsió ECR-2 i el tercer amb 6 l de graveta 6/3 i 1,4 kg d'emulsió ECR-2: 319 PTA
  
- m² aglomerat fred semiobert de 5 cm de gruix i densitat 2 t/m3 (d-30 km): 500 PTA
  
- m² aglomerat calent de 5 cm de gruix i densitat 2 t/m3 (d-30 km): 525 PTA
  
- m² segellament amb 6 l de graveta 5/2 i 0,6 kg d'emulsió ECR-1: 50 PTA
  
- m² paviment de formigó en massa H-150 15 cm de gruix sobre capa de grava de 15 cm compactada i p. p. de juntes: 1.750 PTA
  
- m³ formigó H-150 per a soleres fins i tot p.p. de juntes: 10.000 PTA
  
- ml revestiment de cuneta amb formigó H-150 50 cm de profunditat, talús interior 2/3, exterior 1/1 i 10 cm de gruix amb p.p. de juntes: 2.040 PTA
  
Canonades
  
- m³ excavació mecànica de rases en terreny franc: 127 PTA
  
- m³ excavació mecànica de rases en terreny transició: 165 PTA
  
- m³ excavació mecànica de rases amb compressor en terreny transició-roca: 732 PTA
  
- m³ terraplé compactat amb canonada, transport, reg i compactació al 95% p. n.: 114 PTA
  
- m³ tapament de rases i extensió amb terra procedent de l'excavació: 27 PTA
  
- ml canonada formigó vibropremsat 20 cm f junta ciment, muntatge i col·locació: 881 PTA
  
- ml canonada formigó vibropremsat 30 cm f junta ciment, muntatge i col·locació: 1.080 PTA
  
- ml canonada formigó vibropremsat 40 cm f junta ciment, muntatge i col·locació: 1.555 PTA
  
- ml canonada formigó vibropremsat 50 cm f junta ciment, muntatge i col·locació: 1.965 PTA
  
- ml canonada formigó vibropremsat 60 cm f junta ciment, muntatge i col·locació: 2.561 PTA
  
- ml canonada formigó vibropremsat 70 cm f junta ciment, muntatge i col·locació: 3.428 PTA
  
- ml canonada formigó vibropremsat 80 cm f junta ciment, muntatge i col·locació: 4.006 PTA
  
- ml canonada formigó vibropremsat 90 cm f junta ciment, muntatge i col·locació: 4.737 PTA
  
- ml canonada formigó vibropremsat 100 cm f junta ciment, muntatge i col·locació: 5.577 PTA
  
- ml canonada formigó vibropremsat 120 cm f junta ciment, muntatge i col·locació: 7.109 PTA
  
- ml canonada formigó vibropremsat 150 cm f junta ciment, muntatge i col·locació: 12.271 PTA
  
Ferros i formigons
  
- kg acer corrupta AEH-400 ferrallat i col·locat: 139 PTA
  
- m² malla electrosoldada de 150x150x6 mm col·locada, inclosos solapaments: 414 PTA
  
- m² malla electrosoldada de 150x150x8 mm col·locada, inclosos solapaments: 754 PTA
  
- m² malla electrosoldada de 386t816v42 mm col·locada, inclosos solapaments: 1.194 PTA
  
- m² malla electrosoldada de 150x300x6 mm col·locada, inclosos solapaments: 312 PTA
  
- m² malla electrosoldada de 150x300x8 mm col·locada, inclosos solapaments: 562 PTA
  
- m² malla electrosoldada de 426e799l44 mm col·locada, inclosos solapaments: 869 PTA
  
- m³ formigó vibrat H-125 àrid cantal menor de 40 mm (d=15 km): 8.146 PTA
  
- m³ formigó vibrat H-125 àrid cantal menor de 20 mm (d=15 km): 8.296 PTA
  
- m³ formigó vibrat H-150 àrid cantal menor de 40 mm (d=15 km): 8.496 PTA
  
- m³ formigó vibrat H-150 àrid cantal menor de 20 mm (d=15 km): 8.646 PTA
  
- m³ formigó vibrat H-175 àrid cantal menor de 40 mm (d=15 km): 8.846 PTA
  
- m³ formigó vibrat H-175 àrid cantal menor de 20 mm (d=15 km): 8.996 PTA
  
Encofrats
  
- m² encofrat metàl·lic i desencofrat en sabates i traves: 1.467 PTA
  
- m² encofrat metàl·lic i desencofrat en murs fins 1,5 m: 1.264 PTA
  
- m² encofrat metàl·lic i desencofrat en murs entre 1,5 i 3 m: 2.016 PTA
  
- m² encofrat metàl·lic i desencofrat en lloses planes: 2.872 PTA
  
Altres
  
- m³ demolició de llosa de formigó amb compressor, retirada i càrrega d'enderrocs: 1.900 PTA
  
- ml vorada prefabricada de formigó col·locada: 1.598 PTA
  
- m² fàbrica bloc buit de formigó e=20 cm: 1.898 PTA
  
- m² esquerdejat, amb filada i remolinada amb morter M-40 (1:6), ciment i arena de riu: 1.185 PTA
  
- m³ maçoneria col·locada amb morter de ciment 1:5 (d. pied. -20 km): 14.060 PTA
  
- m³ gabió metàl·lic amb malla de 8 \* 10-16 i 1 m d'alçària, ple, cosit i estirat, col·locat en obra: 6.000 PTA
  
Els preus de les unitats d'obra que no figuren en aquesta relació seran els que normalment s'apliquen en les obres executades directament per la mateixa Conselleria d'Agricultura, Pesca i Alimentació.
  
En els municipis declarats d'agricultura de muntanya, els preus d'aquesta relació podran incrementar-se en un 15%.
  
ANNEX II
  
Les sol·licituds es dirigiran a la consellera d'Agricultura, Pesca i Alimentació, acompanyades obligatòriament de la documentació següent:
  
a) Sol·licitud d'ajuda econòmica.
  
b) Certificats:
  
1. Certificat de disponibilitat de terrenys en el qual s'indicarà expressament que el camí o els camins objecte de millora no discorre o discorren per vies pecuàries, d'acord amb la Llei 3/1995, de 23 de març, de Vies Pecuàries. En el cas que, en part o tot un camí discórrega per via pecuària, es presentarà l'autorització per a l'execució de la millora per part de l'òrgan competent de la Comunitat Autònoma.
  
2. Certificat de l'acord de sol·licitud reflectit en acta.
  
3. Certificat que acredite que l'autor de la memòria valorada/projecte és funcionari o depén civilment, laboralment o administrativament de l'ens local.
  
4. Certificat del nombre d'habitants de l'entitat local menor.
  
c) Programa d'actuació d'execució d'obres.
  
d) Memòria valorada.
  
e) Certificat de l'entitat financera respecte de la titularitat del compte corrent indicat per al pagament de la subvenció.
  
f) Les mancomunitats i entitats locals menors hauran d'aportar la documentació que acredite que tenen assumides les competències per a l'execució d'obres i serveis de caràcter rural.
  
La documentació indicada es presentarà per triplicat per a cada una de les obres sol·licitades, en les direccions territorials de la Conselleria d'Agricultura, Pesca i Alimentació, a Alacant, c/ Professor Manuel Sala, 2; Castelló, c/ Herreros, 23, o a València, c/ Gregorio Gea, 27, edifici Prop.
  
CERTIFICAT
  
El/l' alcalde/essa president/a, del municipi/ mancomunitat/entitat local menor d..........
  
El/la secretari/ària del municipi/mancomunitat/entitat local menor d..............
  
Certifica:
  
Que en data ........................., es va celebrar una sessió del ple del municipi/mancomunitat/entitat local menor (o Comissió de Govern) esmentat, en què es van acordar per unanimitat (o majoria) els punts següents:
  
1. Sol·licitar a la Conselleria d'Agricultura, Pesca i Alimentació de la Generalitat Valenciana, a l'empara de l'Ordre de ..... d............. de 1997, de la conselleria mencionada, l'ajuda corresponent a l'obra següent:
  
Denominació de l'obra: .............................................
  
2. Delegar en l'alcalde/essa president/a del municipi/mancomunitat/entitat local menor esmentat, la representació per a la firma dels documents necessaris i per al cobrament, al seu dia, de les quantitats corresponents a aquesta ajuda.
  
3. Que aquest municipi/mancomunitat/entitat local menor disposa dels terrenys i de les autoritzacions necessàries per a l'execució de les obres mencionades i que el camí o camins objecte de millora no discorren per via pecuària en tot el seu traçat. (En cas que discórreguen per via pecuària, s'aportarà autorització a la millora del departament corresponent de medi ambient de l'autonomia.)
  
4. Que l'autor (o autors) de la memòria valorada de les obres esmentades és funcionari (o depén civilment, laboralment o administrativament) d'aquest municipi/mancomunitat/entitat local menor.
  
5. El municipi, mancomunitat/entitat local menor té actualment. . . . . .habitants.
  
................, .... d................... de 199...
  
El secretari
  
Vist i plau
  
L'alcalde/president del municipi/mancomunitat/entitat local menor
  
PROGRAMA D'ACTUACIÓ
  
D'EXECUCIÓ DE L'OBRA
  
Programa d'actuació per a l'execució d'obres d'infraestructura agrària de competència municipal subvencionades a l'empara de l'Ordre de ....... d.......... de 1997, de la Conselleria d'Agricultura, Pesca i Alimentació.
  
- Municipi/mancomunitat/entitat local menor d.......................
  
Designació de l'obra: ............................................................
  
En el cas que l'obra esmentada siga subvencionada per la conselleria, aquest municipi/mancomunitat/entitat local menor es compromet a iniciar l'obra i a executar-la en el termini de .......... mesos o, com a màxim, abans del 31 d'octubre de 1998, d'acord amb les unitats d'obra previstes en la memòria valorada presentada.
  
Qualsevol modificació necessària durant el procés d'execució de les obres que figuren en la memòria valorada serà comunicada per escrit a la Direcció General de Regadius i Estructures Agràries perquè l'aprove.
  
MEMÒRIA VALORADA
  
La memòria valorada a què fa referència l'article 3 haurà de constar dels apartats següents:
  
a) Descripció i justificació de l'obra a realitzar. En el supòsit d'obres de camins, murs, canonades, etc., s'indicaran les dimensions d'aquesta.
  
b) Unitats d'obra i preus descompostos. No s'admetran partides alçades no justificades, cost de mà d'obra, cost d'hores de màquina, etc.
  
c) Pressupost, mesuraments de cada una de les unitats d'obra i cost de la unitat d'obra.
  
d) Pressupost d'execució de l'obra.
  
e) Plànol o croquis de situació de l'obra i plànol o croquis acotat de detalls necessari per a la definició de l'obra.
  
CERTIFICAT DE L'ENTITAT FINANCERA
  
Sr./Sra. ......................................................... director/a de ......................., sucursal de .................
  
Certifica:
  
Que el municipi/mancomunitat/entitat local menor d............... és titular, en aquesta entitat financera, del compte corrent les dades del qual s'indiquen a continuació:
  
Entitat financera:\_\_\_\_\_\_\_\_\_\_\_\_\_\_\_\_\_\_\_\_\_\_\_ Codi:
  
Sucursal:\_\_\_\_\_\_\_\_\_\_\_\_\_\_\_\_\_\_\_\_\_\_\_\_Codi:
  
Núm. c/c:
  
................, ......... d.................... de 1998
  
CERTIFICAT FINAL D'OBRA
  
AMB RELACIÓ VALORADA
  
Sr./Sra.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(tècnic/a).
  
Certifica:
  
Que l'obra ......................................................... ha estat totalment executada d'acord amb el desglossament per unitats d'obra que figuren en la relació valorada adjunta.
  
.........., ...... d....................... de 1998
  
El tècnic/a
  
APROVACIÓ DEL CERTIFICAT FINAL
  
D'OBRA PER PART DE L'AJUNTAMENT/
  
MANCOMUNITAT/ENTITAT LOCAL MENOR
  
El Sr./ la Sra. ............................................, secretari/a de l'ajuntament/mancomunitat/entitat local menor d..............................
  
Designació de l'obra:
  
Certifica:
  
Que, de conformitat amb el que consta en el llibre d'actes d'aquest ajuntament/mancomunitat/entitat local menor, amb data ................... es va celebrar la sessió ........... d'aquest ajuntament/ mancomunitat/entitat local menor, en la qual es va aprovar el certificat final de l'obra i es va pagar aquesta quantitat a càrrec dels pressuposts de l'ajuntament, acollida als beneficis de l'Ordre de ....... d................. de 1997, de la Conselleria d'Agricultura, Pesca i Alimentació, l'import líquid de la qual puja a la quantitat de (en lletres i xifres): ..................... pessetes, ( ........ PTA).
  
.........., ...... d....................... de 1998
  
Secretari/ària
  
Vist i plau
  
Alcalde/essa
  
RELACIÓ VALORADA
  
De l'obra: ..................................................................................
  
Adjudicatari: ...................................................
  
Data de licitació: ...........................
  
Data d'inici: ......................... Data d'acabament: ...................
  
Baixa en subhasta: .....% coeficient d'adjudicació:
  
UNITATS D'OBRA
  
DESIGNACIÓ DE LES UNITATS
  
PREU UNITARI (PTA)
  
EXECUCIÓ MATERIAL (PTA)
  
NOMBRE
  
CLASSE
  
RESUM
  
Total execució material: .................. PTA
  
Import d'execució per contrata: ............................. PTA
  
Import líquid executat (coeficient d'adjudicació): ................... PTA
  
Suma aquesta relació valorada la quantitat expressada de: .............. (en lletres i xifres) pessetes (.............. PTA)
  
............., ..... de .................. de 1998